
Prome Minister a bishita scol Nos Fortalesa en conexion cu Dia di Betico 


MUCHANAN DI SCOL NOS FORTALESA 
MONTESSORI CU HOPI INTERES DEN SINA 


MAS DI E BIDA DI BETICO 


mer 


Un di e scolnan cu Prome Minister EvelynWever-Croes a bishita 
en conexion cu Dia di Betico ta scol Nos Fortalesa Montessori 
na Paradera. Prome Minister a expresa cu e tabata un mainta 
ameno, na unda e tabata tin e oportunidad di sinta cumuchanan 
di diferente edad pa combersa un poco di e bida di Betico. Tin 
muchanan cu ta yiunan di tera, pero debi cu tambe tabata 
tin yiunan di turistanan cu ta bin bishita Aruba pa un tempo 
mas largo, y ta manda nan yiu scol eynan, e combersacionnan 
tabata primordialmente na ingles. 


Prome Minister a indica cu e grupo tabata uno intersante, cu 


m 


tabata sa hopi di Betico caba pero tabata tin hopi interes pa 
sifia mas. Esaki sigur ta un gran satisfaccion mirando cu e meta 
di e bishitanan na diferente scol ta pa duna mas informacion 
posibel na e muchanan di e bida di Betico, pa asina nan sa 
kico tur Betico a sacrifica y logra pa pais Aruba. 


"Mi ta gradici tur esnan cu ta labora na scol Nos Fortalesa 
Montessori pa inculca e historia di e bida di Betico den nos 
muchanan. Ta di e manera aki, nos por mantene e historia di 
Betico bibo," Prome Minister a expresa. MN 

Prome Minister Evelyn Wever-Croes: 
Betico, e Lider stima pa su pueblo 


PASOBRA SU DETERMINACION PA LUCHA PA 
LIBERTAD DI SU PUEBLO, A CONBERTI'E DEN UN 
LIDER, STIMA PA TUR 


Nos a drenta e siman di celebracion di e fecha natal di Gilberto 
Francios Betico Croes kende, si ta na bida, lo a haci 86 aña. 
Prome Minister Evelyn Wever-Croes ta haci un invitacion na 
pueblo di Aruba pa celebra e dia importante aki na e diferente 
actividadnan rond di nos isla pa conmemora Betico Croes. 
Gilberto Frangois Croes, miho conoci como Betico Croes, di 
mucha caba a demostra cualidadnan di bira un lider. Semper 
yudando esnan rond di dje y duna guia na esnan cu tawata tin 
mester di dje. Cualidad cu a sigui manifesta den e dianan di 
su hubentud y a brota como adulto. Betico tawata carismatico 
y tawata influencia y inspira tur esnan su rond. Hopi hende a 
expresa cu Betico Croes a nace un lider. Pero e realidad ta, cu 
ta e determinacion cu Betico tawata tin pa lucha pa libertad di 
su pueblo, a conberti’e den e gran lider cu el a bira, stima pa 
tur. 


Inicio di e lucha pa Status Aparte 

Despues cu Lider di AVP a fayece, lidernan di bario a manifesta 
e deseo pa Betico bira e proximo lider. Lidernan di bario a 
proclama Betico lider di AVP, sinembargo despues cu famia 
Eman a nenga pasobra Betico no tawata un Eman, esaki no 
a keda realisa. Echo cu a pone Betico bandona e fila di AVP 
hibando un gran cantidad di lider di bario y siguidornan cu n’e. 
Y na februari 9, 1971, Betico a funda su propio Partido. 

Na augustus 1972 Betico Croes a viaha pa Suriname formando 
parti di e Comision di Reino. Na e ocasion aki Betico a trata 
di convence Hulanda cu Aruba no ta desea di forma parti di 
un federacion Antiyano, esta un federacion basa riba ‘one 
man, one vote’. Sinembargo durante e conferencia aki Betico 


Croes no a haya apoyo di e otro partidonan politico 
di Aruba. Nan a declara cu Betico Croes no por 
papia na nomber di e pueblo Arubano ya cu e ta 
representa unicamente 7 asiento, esta un minoria 
den Parlamento di Aruba. No a keda Betico Croes 
nada otro cu bandona e reunion declarando 
cu “mi ta bay bek cerca mi pueblo, pero lo mi 
bolbe”. Despues di yegada di Betico na Aruba, el 
a cuminsa cu accionnan extra parlamentario cu e 
unico meta pa haya mas oido pa e causa di Aruba 
cerca Hulanda. 


Dia 18 di maart 1973 un manifestacion masal a 
ser organisa den Wilhelminastadion pa demostra 
dilanti di e parlamentarionan di Hulanda y Antiyas 
cu Aruba ta rechasa e federacion Antiyano y ta 
decidido den su lucha pa logra su libertad, esta su Status 
Aparte. 


Dia 18 di maart 1975 MEP a organisa un grandioso Marcha di 
Libertad cu flambeu den cayanan di Oranjestad. Alavez den 
e mesun afia ey un mocion di Eilandsraad a wordo acepta cu 
a haci posibel pa entama misionnan pa exterior en busca di 
apoyo pa e lucha di e pueblo Arubano. E misionnan aki tabata 
pa entre otro Colombia, Venezuela, Costa Rica, Panama, 
Hulanda, Inglatera, Merca, Nacionnan Uni y Organisacion di 
Estadonan Americano (O.A.S.). Betico su deseo y meta tawata 
pa Aruba bira autonomo y a lucha cu determinacion pa Aruba 
haya mas reconocimento. 


Pakico su pueblo ta stim’e? 

Betico a sa di uni e pueblo Arubiano cu no a exclui niun hende 
pa cua motibo tambe, el a bira e lider mas stima den su 
tempo. Un lider cu a haci di Aruba un gran famia. Un lider cu 
determinacion incansabel pa realisa su meta pa duna Aruba su 
libertad, su Status Aparte. 


Prome Minister Evelyn Wever-Croes, den nomber di Gobierno 
di Aruba y Comision Celebracion Dianan Nacional, ta invita 
pueblo di Aruba pa e Manifestacion Cultural cu lo tuma luga 
diaranson, 24 di januari di 8:00 pm — 10:30 pm y tambe pa 
e Ceremonia Protocolar diahuebs 25 di januari di 9:00 am — 
10:30 am. Ambos lo tuma luga na Plaza Libertador G.F. Betico 
Croes. Ban Celebra Dia di Betico. MN 

Prome Minister Evelyn Wever-Croes: 
Betico, e Lider stima pa su pueblo 


PASOBRA E TAWATA UN LUCHADOR PA SU PUEBLO 
Y TAWATA DISPUESTO PA SUFRI PA SU PUEBLO 


Un homber di curashi cu a haci tur lo posibel pa Aruba haya su Status Aparte 


“E echo cu mi a wordo golpia, e echo cu mi a wordo benta den 
prison, e echo cu mi a wordo tira, ta pa motibo cu mi a hiba e 
liderazgo di e partido cu a hiba e lucha di nos pueblo den fase 
di realisacion”. Esakinan tawata palabranan cu Betico Croes a 
expresa na momento crucial di su carera como politico. Y awe, 
su pueblo pa cua el a lucha, ta celebra su fecha natal, kende, 
si ta na bida, lo a haci 86 afia. 


Atentado riba Betico Croes 

Tradicionalmente partido MEP ta tene su parada di auto riba 
e diadomingo prome cu eleccion y esaki tambe tabata e caso 
dia 24 di april 1983. E parada cu manera custumber a ser 
acompafia pa e famoso ‘Barco di Libertad’ a pasa bishita tur 
bario di Aruba y caminda e hendenan tabata para canto di 
caminda cu bandera saludando e fila. Sinembargo na final di 
e parada, Betico Croes a ser tira y herida casi fatalmente pa 
un bala di un agente policial na veld di Winston. Esnan cu a 
acompafia Betico Croes den e jeep a lant’e for di suela ya cu 
e tabata sin conocemento y a hib’e hospital. E pueblo tabata 
conmovi pa loke a sosode cu su lider. Un tension grandi tabata 
reina y e situacion tabata explosivo. Tur actividad politico a ser 
para. Un alivio grandi a pasa den pueblo ora cu Betico a papia 
for di hospital na television, pidiendo su pueblo trankilidad y pa 
bay vota su diabierna siguiente. 


Lo por tabata coincidencia of no, pero e diasabra prome 
cu e parada di MEP, un grupo grandi di lidernan di bario y 
simpatisadornan a reuni na Rooi Lamoenchi y Betico Croes 


a hiba un discurso na e ocasion ey. Durante su discurso el a 
expresa e palabranan historico: ‘Si mi cay na caminda, gara e 
bandera y sigui cu e lucha’. 


Dia 29 di april 1983, esta riba dia di eleccion, Betico Croes a 
wordo traslada urgentemente pa Jackson Memorial Hospital 
na Miami pa busca su salud. Un pueblo yorando su lider a vota 
den eleccion pa duna MEP un mandato absoluto di 13 asiento 
y cu Betico como votegetter cu 10.506 voto, cual te cu awe ta 
un record den historia di Aruba. 

Na Miami poco poco Betico Croes a recupera di e herida di 
bala y dia 28 di augustus 1983 el a bolbe su isla natal, sano y 
salvo pa continua cu su lucha pa Aruba su libertad. 


Un multitud grandi a ricibi Betico na aeropuerto y a duna Betico 
un bonbini festivo demostrando asina e stimacion cu pueblo 
tawata tin pa e gran luchador aki. Den su discurso e dia ey, 
Betico a bisa: 


“E bala di odio di e agente policial cu a pasa door di mi curpa, 
cerca di mi curason, a cambia den un bala di oro; e tawata 
un ‘deadshot’ segun e docternan na Miami. Aunke mi curpa 
ta cubri di cicatris y mi intestino ta pafo di mi curpa, mi kier 
expresa publicamente cu Dios Tata Todopoderoso a cuida mi y 
a manda mi bek mundo cu e bala di oro pa salba nos pueblo; 
pa nos por haci uzo di e derecho sagrado di autodeterminacion 
y pa asina nos por bira un pais liber. Libertad di un pueblo no 
ta un privilegio ni un regalo sino un derecho sagrado. Mientras 
mi tin campana, mientras mi tin rosea, e lo no tin sosiego te ora 
e mira Aruba bira liber. Un Aruba caminda ta reina harmonia, 
husticia pa cada uno y caminda ta reina paz”. 


Pakico su pueblo ta stim’e? Gilberto Frangios Betico Croes 
tawata un luchador pa su pueblo kende tawata dispuesto pa 
sufri pa su pueblo. Un homber di curashi cu a haci tur lo posibel 
pa Aruba haya su Status Aparte. 


Den nomber di Gobierno di Aruba, Prome Minister Evelyn 
Wever-Croes ta invita comunidad di Aruba pa asisti na 
Manifestacion Cultural diaranson 24 di januari, 8or pa 10.30 
anochi na Plaza Libertador GF Betico Croes y pa Ceremonia 
Protocolar diahuebs 25 di januari, 9or pa 10.30 di mainta 
na Plaza Libertador GF Betico Croes. Tambe lo tin diferente 
actividadnan den barionan di Aruba. Pabien Aruba cu Dia 
di Betico. “Ban celebra e dia aki na grandi. Disfruta di nos 
programa dedica na e pueblo pa hunto nos recorda e lucha di 
Betico.” 

hg GOBIERNO DI ARUBA Y MINISTER DI CULTURA 


p 
y ' TA INVITA ARUBA EN GENERAL PA 


—— BAN CELEBRA —— 


È 
DIA DI BETICO 


DIAHUEBS, 25 DI JANUARI, 2024 


E LIDER STIMA P 


EVENTO 
23 Jan 3.00pm-4.30pm Biblioteca Nacional Oranjestad Historia ken ta Betico 
24 Jan 6.00pm-10.00pm Plaza Betico Croes Manifestacion Cultural 
24 Jan 3.00pm-4.30pm Biblioteca Nacional San Nicolas Historia ken ta Betico 
25jan 9.00am-10.30am Plaza Betico Croes Acto Protocolar 
25jan 5.00pm-9.00pm Centro di bario Dakota Musica/ cuminda crioyo 
25jan 9.00am-11.00am Centro di bario Playa Pabao Bike tour 
25jan 10.00am-2.30pm Flatstone Ballpark Torneo di baseball 
25 jan  2.00pm-10.00pm Mi Dushi Casibari Musica/ cuminda crioyo 
25 jan  9.30am-6.00pm Madushi Stars Torneo di baseball 
25 jan 11.00am-2.00pm Cede di MEP Musica/ cuminda crioyo 
25 jan 10.00am-2.00pm Archivo Nacional Exposicion di Betico 


25 jan 10.00am-2.00pm Museo Archeologico Nacional Aruba Actividad pa mucha/ cuminda/ 
mini documentario 


25 jan 11.00am Jo-ann Crioyo restaurant Musica/ cuminda crioyo 


25 jan 6.00pm Kolture Café San Nicolas Musica/show di baile/ cuminda crioyo 


25 jan 10.00am-6.00pm Sabana Liber 55 Festival di cuminda crioyo 


25 jan  11.30am-5.00pm Centro di bario Lago Heights Family day 


Gobierno di Aruba Comision Celebracion Dianan Nacional 


@Aruba Dia di Betico 2024 

MINISTER 


Komasa aduse 

Minister Maduro di Cultura na ocasion di e celebracion di Dia di Betico 2024: 


STIMA CU A SA DI UNI 


Su amor pa Aruba a transcede tempo y ta e forza invisibel pa surpasa tur reto 


E siman aki riba 25 di januari nos ta conmemora e fecha 
natalicio di Betico Croes, e lider stima di nos Pais cu a sa di 
uni nos Pueblo na bienestar di Aruba. 


Na bida Betico lo a cumpli 86 aña, pero Dios a dicidi diferente y 
na edad di 48 aña Betico a bay sosega pa semper. Sinembargo 
Betico su esfuersonan, logronan y su amor incondicional 
pa Aruba ta asina grandi, cu awe 38 aña despues di su 


fayecimento, ainda Betico ta bibo 
den e memoria y curason di nos 
Pueblo. Esaki ta demostra cu 
| Betico Croes ta e lider stima pa 
su Pueblo. 


| Betico su amor pa Aruba te dia di 
awe ta inspira, pa e manera cu ela 
unifica e Pueblo di Aruba pa logra 
cosnan grandi pa nos Pais. Na 
cabes di un Pueblo uni, Betico a 
logra Aruba su Status Aparte cu a 
i duna nos e herment pa desaroya 
como Pueblo y Pais, segun nos 
propio compas pa dicidi nos 
propio destino. Na caminda pa 
logra nos Status Aparte, Betico 
a mustra nos riba e importancia 
pa defende nos diginidad y nos 
identidad, y pa obra semper cu 
amor pa nos prohimo y nos Pais. 
Ta e amor cu Betico a demostra 
den su obranan pa Aruba, ta 
locual a transcede e barera di 
tempo y awe ta e forza invisibel 
cu ta yuda e Pueblo di Aruba pa surpasa tur reto. 


Nos ta eternamente gradici na tur locual Betico a significa 
pa Aruba. Betico ta e lider stima pa su Pueblo. Ban sifia nos 
yuinan kende tabata Betico Croes. Ban splica nan di e legado 
cu ela laga pa nos, y mustra nan riba e forza cu union y amor 
ta trece pa e Pueblo di Aruba. Feliz Dia di Betico. MN 

MINISTER MADURO DI CULTURA HUNTO CU COMISION 
CELEBRACION DIANAN NACIONAL TA INVITA PUEBLO 
EN GENERAL PA E CELEBRACION DI DIA DI BETICO 


Betico ta e lider stima pa su Pueblo 


E siman aki dia 25 di januari 2024 nos ta celebra Dia di Betico 
na ocasion di e fecha natalicio di Aruba su Libertador, gran 
estadista, politico, maestro y lider stima pa su Pueblo, sr. 
Gilberto Frangios 'Betico' Croes. Manera custumber riba e 
fecha aki lo tin diferente actividad rond di Aruba, sinembargo 
Minister Maduro kier haci un invitacion special pa Pueblo acudi 
dia 24 y 25 di januari na Plaza Libertador G.F. Betico Croes pa 
rindi homenahe na e lider inmortal y stima di nos Pais. 


Manifestacion Cultural 

E invitacion ta pa dia 24 di januari nos topa riba Plaza Betico 
na unda lo tuma luga e Manifestacion Cultural cu lo cuminsa pa 
6 or di atardi cu presentacion di Caha di Orgel, feria culinario, 
boca dushi y artesania. Pa 8 or di anochi e programa oficial 
cu Himno di Aruba, sigui pa discurso di Minister Maduro di 
Cultura. E programa lo sigui cu show di canto, baile, musica. 
E presentacion di e hobennan di Tipico Colegio Arubano y 
despues un concierto presenta pa un orkesta, bao encargo 
di e maestro Dwight Leonetta, cu lo acompafia varios di nos 
artistanan local cu o interpreta cancionnan dedica na Betico 
Croes. 


Acto Protocolar 

Dia 25 di januari riba Dia di Betico, Pueblo ta keda invita pa e 
Acto Protocolar riba Plaza Betico na unda cu Minister President 
Wever-Croes lo hiba un discurso. E mainta aki ta cuminsa 9or 
cu canto, poesia y baile di nos muchanan dedica na e lider 
stima Betico Croes. Ademas lo tin e acto di ofrenda floral na 
estatua di nos Libertador. 


Betico, e lider stima pa su Pueblo 

Betico a stima Aruba y a dedica gran parti di su bida ta lucha na 
bienestar di e Pueblo di Aruba. E amor grandi aki ta locual awe 
ainda ta tene nos uni como un Pueblo y Pais. Ban duna Betico 
su honor mereci contando nos yuinan y nos bishitantenan di e 
legado cu Betico por medio di su amor grandi pa Aruba, a laga 
pa nos. m 

MINISTER MADURO TA FELICITA SRA. LIES 
VROLIJK CU SU 40 ANIVERSARIO COMO 
EMPLEADO PUBLICO DI PALS ARUBA NA DIMP 


Siman pasa diamars, Minister Maduro tabata tin e placer di ricibi 
sra. Lies Vrolijk pa asina por felicit'e pa su 40 aniversario como 
empleado publico di Pais Aruba. Den presencia di Directora, 
coleganan di Departamento di Impuesto (DIMP) y famia, e 
mandatario a entrega sra. Lies, su decreto gubernamental y 
un recuerdo pa e bunita logro aki. Minister Maduro a gradici 
sra. Lies pa tur e añanan dedica na servicio loyal na Gobierno 
di Aruba. Minister Maduro a felicita y yama danki tambe na 
coleganan y na e famia di sra. Lies, cu ta brinda nan sosten y 
cariño pa asina sra. Lies por dedica na su trabou na bienestar di 
Aruba. Pa e ocasion di hubilo aki, sra. Luenne Gomez-Pieters, 
Directora di DIMP, tambe a hiba palabra di gradicimento na 
sra. Lies y a comparti un tiki di e trabou di Lies den e ultimo 40 
aña. 


Minister Maduro ta gradici sra. Lies, su famia y coleganan di 
DIMP pa e combersacion ameno cu a sigui. Masha pabien y 
cu nos bon Dios por brinda sra. Lies Vrolijk bon salud pa asina 
por keda brinda servicio na nos comunidad. 

MINISTER MADURO A HACI APERTURA OFICIAL 
DI DIAMONDS INTERNATIONAL SU TERCER 
FILIAL NA ARUBA 


| nie 
SATI anire da 


ha N ~< 


Diasabra Minister Maduro tabata tin e placer di a haci apertura 
oficial di Diamonds International su tercer filial na Aruba situa 
na Paseo Herencia. Pa e ocasion aki Minister Maduro a hiba 
palabra den cual a cuminsa na felicita e doño y personanan 
cardinal den e operacion exitoso di Diamond International na 
Aruba kendenan ta, sr. Moshe Hakimi, Regional Manager, sr. 
Luis Valverde, Regional Financial Controller, sr. Lyndon Evans, 
Regional Brand Manager, sra. Nathalie van Trikt, Regional 
Marketing Manager y sr. Rishi Chabbria, Island Manager. 


Esaki ta e di tres sucursal di Diamonds International na Aruba y 
pa e motibo aki Minister Maduro a gradici e famia di Diamonds 
International pa nan confiansa y aprecio pa Aruba. 


E mandatario a acentua den su discurso cu banda di e 4 C 
cual ta carat, color, claridad y corte di un diamante, lo mas 
importante ta e C di cordialidad di e trahadornan di Diamonds 
International. Cu nan bon servicio nan ta pone local y bishitante 
sinti e calor di Aruba y aprecia e bunitesa di e diamantenan. 
E trahadornan di Diamonds International ta e diamantenan di 
mas balor y pesey mester cuida nan bon. 

Minister Maduro ta desea e famia di Diamonds Internacional 
hopi exito cu nan tercer filial na Aruba. Masha danki pa kere 
den Aruba. MN 

MINISTER 


Tawata bunita pa mira con un vision ta bira realidad. Ya caba 
pa algun tempo ministerio di turismo y Aruba Porta Authority ta 
negoshando pa asina por ricibi Virgin Voyages na Aruba. E ta 
un liña di crucero relativamente nobo cu ta pa adulto so. 


Nan barconan ta hopi moderno. E barconan ta usa LNG gas y 
tin capacidad pa 2700 pasahero. 


Virgin Voyages a keda hopi impresiona cu Aruba y pa e afia aki 
nan tin Aruba riba nan itenerario pa varios calls mas. 


Afia 2024 ta mustra di ta un afia hopi prometedor pa Aruba cu 
varios lifia crucero nobo haciendo nan first calls. 


Como un toke special, ayera nochi Virgin a ilumina su barco cu 
nomber di Aruba. | 

Minister Dangui Oduber: 


REUNION CU MINISTER DI ASUNTONAN EXTERIOR 
DI SURINAM, PA POR EXPLORA E MERCADO DI 


Dialuna Minister di Turismo y Salud Publico sr. Dangui Oduber 
a reuni cu Minister Ramdin di asuntonan exterior na Surinam, 
Sr. Tewarie di TMS Global, Sr. Gonesh CEO Surinam Airways 
y tambe cu Sra. Zuiverloon Consul Generaal di Surinam cu ta 
residencia na Corsou. 


Un reunion unda a elabora ariba diferente topiconan manera; 
colaboracion entre Surinam y Aruba, mehoracion di relacion, 
posibilidadnan di intercambio pa turismo, intercambio di 
personal pa cuido medico y posibilidadnan pa mas rutanan di 
vuelo di Surinams Airways pa Aruba. 


Minister Dangui Oduber ta expresa cu reunionnan asina ta 
importante pa sigui conoce di cerca e mercadonan di nos 
islanan den Caribe pa asina por explora posibilidadnan y 
oportunidadnan cu paisnan manera Surinam por ofrece. 


TURISMO & SALUD PUBLICO NA ARUBA 


j 


Minister Dangui Oduber ta expresa su gratidud pe bishita y ta 
spera cu pronto lo por colabora y intercambia den diferente 
area manera salud publico pero tambe cu turismo. MN 

MINISTER 


Durante un conferencia di prensa, 
minister di Husticia y Asuntonan 
Social sr. Rocco Tjon, a elabora riba e 
situacion di trafico na Aruba. Un punto di | 
preocupacion pa loke ta trata di garantisa ; 
siguridad den trafico semper tawata e 
parti cu Cuerpo Policial a indica, cu no 
tin suficiente espacio pa por kita autonan 
for di caminda. Pa e motibo aki, ayera 
a aproba henter e proceso cu a wordo 
inicia for di aña pasa, for di un comision 
multidisciplinario tambe, pa yega na un 
destaho pa por apunta un tercer partido 
cu ta bay encarga cu ful e parti aki. 


E proyecto aki ta consisti di tres fase, 
e prome fase ta pasa un compania por 
garantisa cu tin suficiente takelwagen 24 
ora pa dia, pa asina cada bes cu Cuerpo 
Policial tuma nota di un auto cu no tin 
seguro of no ta cumpli cu e rekisitonan, 
por wordo kita for di caminda y hiba esaki 
na un sitio caminda e compania lo ta 
esun responsabel pa maneha e parti aki. 


E di dos fase ta cu e compania aki mester 
dispone di un tereno grandi suficiente 
caminda por ubica tur e vehiculonan aki 
y di e forma aki no tin mester di pone e 
vehiculonan aki mas na warda di Polis 
cu tur e consecuencia cu esaki ta trece | 


cune. un vehiculo wordo staciona eynan. 


E tercer fase ta cu e compania aki, den cooperacion cu Cuerpo Di e forma aki lo keda traha riba cada aspecto pa garantisa 
Policial y bou autoridad di Cuerpo Policial mester por maneha ful y eleva siguridad den trafico. Un fenomeno cu ta causa hopi 


e parti administrativo y garantisa siguridad di e pertenencianan molester pa nos ciudadano, pero cu lo ta hayando tur su debido 
pero tambe percura pa e pagonan wordo haci pa cada dia cu atencion. MN 

Minister Rocco Tjon: 


A HACI BISHITA ANUAL NA DEPARTAMENTO 
DI ASUNTONAN SOCIAL 


Dialuna mainta, minister di Husticia y Asuntonan Social sr. 
Rocco Tjon hunto cu trahadonan di Ministerio di Husticia y 
Asuntonan social como tambe trahadonan di Departamento 
di Asuntonan Social (DAS), a haci su bishita anual na e 
departamento aki. E meta di e bishita aki ta pa “touch base” cu 
diferente departamento, pero mas aun pa brinda oportunidad 
na e personal cu tin deseo pa cu esaki y asina combersa cu 
nan, scucha nan idea nan y reto nan. 


E mandatario a indica di ta sumamente satisfecho di por a 
combersa cu personal cu ta traha den diferente departamento. 
Ta trata di e departamento cu ta brinda e cuido, e prome y di 
dos linea, pero tambe esnan cu ta traha den e departamento 
nan cu ta brinda e sosten na e proceso nan primario. Banda 
di esaki, a haya e oportunidad di duna un splicacion tocante e 
diferente proyecto nan cu ta den pleno ehecucion, pero tambe 
scucha e ideanan di e personal mes. 


Un cos cu a resalta di e bishita aki ta e deseo pa sigui inverti 
den e personal pa loke ta amplia nan conocemento. Den e 
plan di maneho pa 2024, cual a ser ricibi for di februari 2023, 
esaki ta forma e parti esencial di e maneho pa loke ta trata 
2024. Actualmente, DAS ta pasando door di un restructuracion 
di e organisacion, cual ta hopi importante pa asina por brinda 
mas perspectiva na e personal, pero tambe por adapta na e 
demanda cu ta bin riba e organisacion y di e forma ey brinda 
un miho cuido y un miho ayudo na tur esnan cu tin mester di 
un di e productonan cu DAS ta ofrece. 


Banda di esaki, na februari lo bay inicia cu e trayecto di ISO, 
cual ta sumamente importante pa di e forma aki por eleva e 
servicio y calidad cu ta wordo brinda door di DAS. Ta trata 
di un trayecto cu centro ortopedagogico a culmina, kende a 
indica cu esaki tawata un experencia positivo y efectivo, pa 
cual motibo a dicidi di brinda esaki na DAS tambe. 


Alabes, pa loke ta e parti infrastructural, dentro di tres siman 
e mudansa lo tuma luga, caminda lo muda for di e edificio di 
FCCA pa e edificio completamente renoba na Lagoenweg. E 
ultimo trabounan ta tumando luga, caminda ta cambiando e 
airconan, pa asina e grupo por muda bek pa e edificio renoba. 
Na mes momento ta bay inicia cu e ultimo fase di e renobacion 
cual ta e parti di electrico, pa asina tur departmento di DAS por 
muda bek na e edificio aki. 


Diferente departamento di DAS ta brinda hopi sosten na 
clientenan, sosten individual a base di diferente tools y 
matrix cu nan a introduci, pero banda di esaki un ayudo mas 
specialisa na famianan cu tin mester di esaki. Tambe, a pone 
enfoke riba e bijstand trekkers, a base di brinda curso manera 
“entrepreunership” “budgeting” y tambe a inicia cu un grupo 
pa brinda yudansa pa yega na un cupo di trabou riba mercado 


A 


Departamento di Asunto Social 


laboral. 


Por ultimo, dentro di poco e ekipo cu ta ubica na San Nicolas 
tambe lo bay muda na un luga temporario, pa asina hunto cu 
DOW por examina e trabounan cu mester wordo haci na e 
edificio situa na San Nicolas, pa asina por renoba esaki tambe 
a partir di 2025. E mandatario a indica cu e ta sumamente 
contento cu e trabounan cu a wordo haci, y na mes momento 
ta gradici henter e ekipo di DAS pa e trabou sublime cu nan ta 
haci pa comunidad di Aruba. MN 

MINISTER 


CAMINDA. Gard Y 
BANDERA Y SiGUi CU 
@ LUCHA 

En conexion cu Dia ta Betico, 25 di januari proximo, Minister 
Endy Croes a bishita scol basico Pius X School. Diamars ultimo, 
na yegada e cabesante Sra. Sheila Tromp, staf, maestro y e 
alumnonan di Pius X School a duna e mandatario di Enseñansa 
un caluroso bonbini. 

Pius X School ta conta cu un total di 192 alumno. Minister 
Endy Croes a duna un charla di e historia di Libertador Betico 
Croes na e alumnonan di klas 5 y 6. Libertador Betico Croes a 
nace dia 25 di januari 1938 y si e tabata na bida e lo a cumpli 
86 aña di edad e aña aki. 


M 


a 


Betico Croes a laga un herencia valioso pa Aruba, pa e motibo 
aki nos ta sigui record’e y sifia nos muchanan di e lucha cu 
Betico a hiba pa Aruba haya su Status Aparte. Cabesante 
Sheila Tromp a expresa cu e ta un orguyo pa nan cu Pius 
X School tabata e cede unda cu Betico Croes tabata vota. 
Finalmente, Minister Endy Croes ta gradici cabesante Sra. 
Sheila Tromp, staf y tur maestro di Pius X School pa e gran 
trabou cu nan ta haciendo cu e alumnonan y ta desea nan feliz 
Dia di Betico. Ban celebra Dia di Betico en grande y traspasa 
e bunita historia aki pa nos yiunan y nos futuro generacionnan. 

MINISTER ENDY CROES A COMBERSA CU E 
ALUMNONAN DI KLAS 5 Y 6 DI COLEGIO 
SANTA TERESITA 


Den cuadro di e celebracion di Dia di Betico 


En conexion cu Dia di Betico, Minister Endy Croes ta bishitando 
diferente scol rond di Aruba y dialuna ultimo a toca turno na 
Colegio Santa Teresita den curason di San Nicolas. Cabesante 
di e scol Sra. Janine Soliana — Vingal a ricibi e mandatario di 
Ensefiansa y Deporte. Den un esfera ameno Minister Endy 
Croes a combersa cu e alumonan di klas 5 y 6, unda cu a 
splica nan di e importancia di e celebracion di 25 di januari, 
historia, lucha y logronan di nos Libertador Gilberto Francois 
‘Betico’ Croes. 


E alumnonan a scucha cu hopi atencion y a haci basta 
pregunta. Pa finalisa, Minister Endy Croes a expresa cu e 
tabata un mainta hopi exitoso. Alabes ta gradici cabesante 
di scol, docente- y alumnonan pa un mainta ameno. Minister 
Endy Croes ta desea henter Pueblo di Aruba un feliz Dia di 
Betico y ban hunto celebra e fecha aki en grande, esta dia 25 
di januari proximo. MN 


BETICO, 9 M[»]1>3h..PA NOS MUCHANAN 
STIMA PA SU PUEBLO 


e Riba 25 di januari 1938, 
Sefiora 

y Sefior 

a yama bon bini na nan 
yiu homber y a dun’e e nomber 


e For di un famia hopi humilde di e districto 
— ui 

a nace un mucha homber cual su futuro 

ya ta marca. Su tata y su mama a yam’e 
Gilberto Frangios Croes pero cu afianan 
su pueblo lo yam’e 


e Betico ta logra termina su 
estudio na ana 
na Academia Pedagogico na 
Hilversum, Hulanda. Betico ta 
e prome yiu di famia Croes cua 
bay studia afo. Manera cu Betico 
a termina su estudio, e ta regresa 
Aruba y ta bay traha como 

di scol na 

na Santa Cruz. 


e Pero Betico nunca a lubida su vision cu 
e tin pa su isla y na aña $ 
Betico ta lanta su propio partido 

Movimento Electoral di Pueblo, MEP. 


e 1959 e St. Jozefschool e 1971 e Maestro 
e Maria Lousia Croes-Lopez œ Fransisco Cornelio Croes 


e Gilberto Francois Croes e Santa Cruz ® Betico Croes 

